《次韵李大著春日杂诗十首》
宋代·喻良能

春晚饶芳景，官閒得细看。
隔窗黄鸟并，开卷壁鱼乾。
过雨苍苔湿，迎风翠竹寒。
发华搔更短，斗酒自相宽。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。